Մարմնի հիմային ջերմաստիճան

**Մարմնի հիմային ջերմաստիճան** (), մարմնի ամենացածր ջերմաստիճան հանգստի կամ քնի ժամանակ։ Չափվում է ամիջապես արթնանալուց հետո կամ մինչ որևէ ֆիզիկական ատիվություն կատարելը։

Կանանց դեպքում ձվազատման ընթացքում մարմնի հիմային ջերմաստիճանը -ով բարձրանում է։ Հիմային ջերմաստիճանի չափումը ձվազատման օրը որոշելու մեթոդներից մեկն է։ Ձվազատումից առաջ ջերմաստիճանի անկումը և ձվազատումից հետո դրա բարձրացումը հայտնի է, որպես երկփուլ ջերմային տատանում։ Այս տատանումը չափելը օգտակար է բեղմնավորման օրացուցային մեթոդի համար։ Տղամարդկանց մարմնի հիմային ջերմաստիճանը համապատասխանում է կանանց մոտ դաշտանի ֆոլիկուլային փուլին։

## Հորմոնային պատճառներ
Դաշտանի ֆոլիկուլային փուլում էստրոգենի մակարդակը բարձր է, իսկ մարմնի հիմային ջերմաստիճանը՝ ցածր։ Ձվազատումից հետո հիմային ջերմաստիճանը բարձրանում է -ով առնվազն հաջորդ 72 ժամերի ընթացքում՝ դեղին մարմնի կողմից արտադրվող պրոգեստերոնի ազդեցությամբ, ի տարբերություն նախորդ 6 օրերի:

## Օրացուցային մեթոդ
[մինի|[Օրացուցային մեթոդ, պատկերված է մարմնի հիմային ջերմաստիճանի տատանումներ]]
### Հակաբեղմնավորում
Օրացուցային մեթոդը կիրառվում է, որպես հակաբեղմնավորիչ միջոց՝ հայտնաբերելու հետ-ձվազատման անպտուղ շրջանը։ Միայն մարմնի հիմային ջերմաստիճանի կիրառումը, կոչվում է ջերմաստիճանային ռիթմի մեթոդ։

Միայն հիմային ջերմաստիճանի չափումն արդյունավետ է հղիությունը կանխելու համար, եթե զույգը ձեռնպահ մնա սեռական հարաբերությունից դաշտանի սկզբից մինչև մարմնի հիմային ջերմաստիճանի բարձրացման երրորդ օրը։ Հարկավոր է հաշվի առնել, որ ջերմային տատանումը տեղի է ունենում այն ժամանակ, երբ ձվազատումն արդեն սկսվել է, այն չի կանխագուշակում ձվզատաման օրը։ Սպերմատոզոիդները գոյատևում են կնոջ վերարտադրողական համակարգում 3 օրից մինչև 1 շաբաթ, սա պետք է հաշվի առնել հղիությունը կանխելու համար։

### Արդյունավետություն
Բեղմնավորման պլանավորման համար մարմնի հիմային ջերմաստիճանի չափման արդյունավետությունը սահմանափակ է։ Բեղմնավորման իրազեկման որևէ ծրագիր օգտագործող կանանց մոտ 24%-ը հղիանում է առաջին տարվա ընթացքում, համեմատած ակտիվ սեռական կյանքով ապրող կանանց մոտ 85%-ի հետ, որոնք չեն փորձում կանխել հղիությունը։

Առողջապահության համաշխարհային կազմակերպությունն օրացուցային մեթոդը դասակարգել է որպես հղիությունը կանխելու «արդյունավետ» մեթոդ։ ԱՀԿ-ն այս մեթոդը դասել է որպես 3-րդ ամենաարդյունավետ միջոց, իսկ առաջին և երկրորդ տեղերում են համապատասխանաբար ներարգանդային պարույրները և համակցված բերանային հակաբեղմնավորիչները։

## Բեղմնավորման մեթոդ
Հղիություն պլանավորող զույգը մարմնի հիմային ջերմաստիճանի միջոցով կարող է հաշվարկել, թե երբ է դաշտանի ընթացքում բեղմնավորման ամենահավանական շրջանը։

## Ախտորոշիչ մեթոդ
### Անպտղություն
Ձվազատման բացակայության պատճառով առաջացած անպտղությունը շատ տարածված է, հետևաբար մարմնի հիմային ջերմաստիճանի միջոցով հնարավոր է հասկանալ՝ ձվազատումը տեղի է ունենում, թե ոչ, իսկ եթե այո, ապա՝ երբ։

Կանոնավոր դաշտանային ցիկլերը հաճախ ընդունվում են որպես ապացույց, որ ձվազատումը նորմալ է, իսկ անկանոն ցիկլերը՝ որպես ապացույց, որ ձվազատում չի լինում։ Սակայն պետք է հաշվի առնել, որ որոշ կանայք անկանոն դաշտանով ունենում են նորմալ ձվազատում, իսկ որոշները՝ կանոնավոր դաշտանով, չեն ունենում ձվազատում կամ ունեն խնդիր լյուտեինային փուլում։ Հիմային ջերմաստիճանի տատանման շեմը կարող է կիրառվել ձվազատման առկայությունը ստուգելու համար։

## Ծննդաբերության ժամկետ
Վերջին դաշտանի հիման վրա հղիության սպասվող ամսաթվի հաշվարկը պակաս ճշգրիտ է, քան այն հաշվարկելը կամ անոթազարկի, կամ ուլտրաձայնային հետազոտության հիման վրա:

## Ծանոթագրություն

## Արտաքին հղումներ

Կատեգորիա:Գինեկոլոգիա
Կատեգորիա:Ծնելիության կարգավորում
Կատեգորիա:Ջերմակարգավորում
Կատեգորիա:Ջերմաստիճան
Կատեգորիա:Ֆիզիոլոգիա